Ministru kabineta rīkojuma projekta

**„** **Par valsts meža zemes Rucavas pagastā, Rucavas novadā privatizāciju” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par valsts meža zemes Rucavas pagastā, Rucavas novadā privatizāciju” (turpmāk – Rīkojuma projekts) paredz atļaut nekustamā īpašuma „Boži” Nidā, Rucavas pagastā, Rucavas novadā (nekustamā īpašuma kadastra numurs 64845150103) īpašniekam, privatizējot zemesgabalu „Boži” Nidā, Rucavas pagastā, Rucavas novadā (nekustamā īpašuma kadastra numurs 64840150103, zemes vienības kadastra apzīmējums 64840150103) 1,2700 ha platībā (turpmāk – Zemesgabals), privatizēt arī tajā ietilpstošo valsts meža zemi 0,2900 ha platībā, kas nepieciešama ēku (būvju) uzturēšanai.  Rīkojuma projekts stāsies spēkā tā parakstīšanas dienā. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Meža likuma 44.panta ceturtās daļas 3.punkta „a” apakšpunkts,  Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 7.panta pirmā daļa,  likuma „Par valsts un pašvaldību īpašuma objektu privatizāciju” 8.panta pirmās daļas 2.punkts, 64.panta pirmā daļa,  likuma „Par zemes privatizāciju lauku apvidos” 28.panta pirmās daļas 1.punkts,  Aizsargjoslu likuma 36.panta trešās daļas 1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrībā „Privatizācijas aģentūra” (no 2019.gada 23.augusta akciju sabiedrība “Publisko aktīvu pārvaldītājs Possessor”, turpmāk – Sabiedrība) 2005.gada 29.jūnijā saņemts Zemesgabala privatizācijas ierosinājums (reģistrēts Privatizācijas ierosinājumu reģistrā ar Nr.1.33/2446-6196).  Zemesgabals nodots privatizācijai ar Sabiedrības valdes 2007.gada 14.augusta lēmumu Nr.141/964 „Par valstij piederoša apbūvēta zemesgabala Liepājas rajonā, Rucavas pagastā, „Boži” (kadastra numurs 6484 015 0103), nodošanu privatizācijai”.  2007.gada 12.septembrī ar nodošanas-pieņemšanas aktu Zemesgabals pārņemts Sabiedrības valdījumā.  Uz Zemesgabala atrodas nekustamais īpašums (dzīvojamā māja) „Boži” Nidā, Rucavas pagastā, Rucavas novadā (nekustamā īpašuma kadastra numurs 64845150103, būves kadastra apzīmējums 64840150103001; turpmāk – Nekustamais īpašums), kas 2001.gada 31.oktobrī ierakstīts Rucavas pagasta zemesgrāmatas nodalījumā Nr.100000037933, pamatojoties uz 1984.gada 23.maija apliecību par tiesībām uz mantojumu pēc testamenta.  2017.gada 3.oktobrī īpašuma tiesības uz Nekustamo īpašumu nostiprinātas Romualdam Požerskim (Romualdas Požerskis, dzim.1951.gada 7.jūlijā, Lietuvas Republikas pilsonis; turpmāk - Persona).  Saskaņā ar Nekustamā īpašuma valsts kadastra informācijas sistēmas datiem uz Zemesgabala atrodas arī būve (mazēka, apbūves laukums 18 m2) - pirts (būves kadastra apzīmējums 64840150103002), kas atbilstoši Ministru kabineta 2018.gada 12.jūnija noteikumu Nr.326 „Būvju klasifikācijas noteikumi” pielikuma 120.punktam (būvju klasifikācijas kods Nr.127402) ir pie dzīvojamās mājas uzbūvēta palīgēka.  Atbilstoši likuma “Par nekustamā īpašuma ierakstīšanu zemesgrāmatās” 19.panta pirmās daļas 1.apakšpunktam mazēkas kā patstāvīgs īpašuma objekts zemesgrāmatā nav ierakstāmas.  Saskaņā ar Ministru kabineta 2014.gada 19.augusta noteikumu Nr.500 “Vispārīgie būvnoteikumi” 2.20.apakšpunktu un 1.pielikuma 3.punktu mazēka ir vienstāva ēka, t. sk. nojume un palīgēka, kuras apbūves laukums nav lielāks par 25 m2.  Ar Valsts zemes dienesta Dienvidkurzemes reģionālās nodaļas 2001.gada 4.oktobra lēmumu Nr.01-1-49/130 “Par zemes robežu plāna un platības apstiprināšanu ēku un būvju īpašuma tiesību nostiprināšanai” tika apstiprināta uz Zemesgabala esošo ēku uzturēšanai nepieciešamā zemes platība 1,27 ha.  Atbilstoši likuma „Par valsts un pašvaldību īpašuma objektu privatizāciju” 64.pantā noteiktajam Personai ir tiesības uz Zemesgabala pirmpirkumu.  2018.gada 26.aprīlī Sabiedrībā saņemts (reģistrēts ar Nr.1.37/1733) Personas iesniegums par pirmpirkuma tiesību izmantošanu uz Zemesgabalu.  2018.gada 26.aprīlī starp Sabiedrību un Personu noslēgts Zemesgabala nomas līgums.  Nekustamā īpašuma valsts kadastra informācijas sistēmā Zemesgabalam reģistrēts šāds platības sadalījums pa lietošanas veidiem: lauksaimniecībā izmantojamā zeme – 0,4500 ha, ko aizņem ganības, mežu platība – 0,2900 ha, zeme zem ēkām – 0,2700 ha, zeme zem ceļiem - 0,0500 ha, pārējās zemes platība – 0,2100 ha. Saskaņā ar Valsts meža dienesta Dienvidkurzemes virsmežniecības 2018.gada 4.septembra izziņu „Par īpašumu „Boži’ Rucavas pagastā” meža un meža zemes inventarizācija Zemesgabalā veikta 2008.gadā, un kopējā inventarizētā platība, kas reģistrēta Meža valsts reģistrā, ir 0,2900 ha.  Atbilstoši Meža likuma 44.panta ceturtās daļas 3.punkta „a” apakšpunktā noteiktajam zemesgrāmatā ierakstītas valsts meža zemes privatizāciju var atļaut ar ikreizēju Ministru kabineta rīkojumu, privatizējot ēku (būvju) īpašniekiem lauku apvidos zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 ha platībā.  Saskaņā ar Nekustamā īpašuma valsts kadastra informācijas sistēmas datiem Zemesgabals visā platībā atrodas Baltijas jūras un Rīgas jūras līča krasta kāpu vides un dabas resursu aizsardzības aizsargjoslas teritorijā, kā arī dabas parka dabas zonas teritorijā.  Persona atbilst likuma „Par zemes privatizāciju lauku apvidos” 28.panta pirmās daļas 1.punktā noteiktajam personu lokam, kurai ir tiesības normatīvajos aktos noteiktajā kārtībā iegūt īpašumā meža zemi, un uz to nettiecas šā likuma 28.1pantā un 30.1pantā noteiktās prasības lauksaimniecībā izmantojamās zemes iegūšanai īpašumā. Saskaņā ar Aizsargjoslu likuma 36.panta trešās daļas 1.punktu Personai ir tiesības iegūt īpašumā zemi Baltijas jūras un Rīgas jūras līča krasta kāpu aizsargjoslā.  Atbilstoši Meža likuma 44.panta ceturtās daļas 3.punkta „a” apakšpunktā noteiktajam zemesgrāmatā ierakstītas valsts meža zemes privatizāciju var atļaut ar ikreizēju Ministru kabineta rīkojumu, privatizējot ēku (būvju) īpašniekiem lauku apvidos zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 ha platībā. |
| 3. | Projekta izstrādē iesaistītās institūcijas | Sabiedrība un Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu atļaut Nekustamā īpašuma īpašniekam, privatizējot Zemesgabalu, privatizēt arī tajā ietilpstošo valsts meža zemi 0,2900 ha platībā, kas nepieciešama Nekustamā īpašuma uzturēšanai. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Sabiedrība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Sabiedrība veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |
| --- | --- |
| **Iesniedzējs:**  **ekonomikas ministrs**  **Vīza:**  **valsts sekretārs** | **R.Nemiro**  **Ē. Eglītis** |

Kravale 67021432,  
Ina.Kravale@pa.gov.lv

Mālnieks 67013047

Girts.Malnieks@em.gov.lv